Ausflug!
Zefek i Ana, wybiyrajom sie nad woda
Bo już cołki tydziyń, majom fajno pogoda
Nad woda autym daleko niy mieli
Jeszcze tam niy byli, to pokozać sie chcieli
Ana, warzi jajca tomaty pucuje
Robi klapsznity i w papior pakuje
Herbata z cytrynom, kawa w drugi kanie
Maszkety i kołoc jak chyńć kery dostanie
Ana, na wiyrchu już tasie pakuje
Zefek myje auto i sie pogwizduje
Auto musi być czyste i wypucowane
Inacy na łosiedlu bydom łobgodane
Sonsiedzi z bloku w łoknach już siedziom
Kaj tyż łoni jadom, ciongym sie biedzom
Auto boło nowe, ratami spłacajom
Inkszi na łosiedlu takigo niy majom
Ana, targo na doł to co spakowała
Za piontym razym fest sie zasapała
Zefek, do auta wszystko ładuje
Ciongym kryńci gowom, bo placu brakuje
Już ze trzi godziny, tak sie tu pakujom
Sonsiedzi ciekawi – kedy wysztartujom
W końcu za kołkym, Zefek w aucie siedzi
Ana zaś łobok, brakym placu sie biedzi
Wyjechali z łosiedla nadciongła chmura
Leje jak z cebra, szarpie wichura
Przijechali nazod pod blokym stanyli
Zrobioł sie wieczor we aucie usnyli.
Autor : Roman Labiak
deu_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn pol_Latn szl_Latn ces_Latn pol_Latn szl_Latn szl_Latn min_Latn